Ажәабжьқәа
Аҵарауаҩ хатәра, кавказҭҵааҩы Анатоли Генко игәаларшәара иазкыз аусмҩаԥгатә еиҿкаан Санкт-Петербург иҟоу амузеи Кунсткамера аҟны.
Аԥсуашәа иазку адокументалтә фильм ҿыц раԥхьатәи арбара мҩаԥысит Аҟәа, иара ҭыхуп аԥсуа-абаза жәлар рдоуҳатә-культуратә ҭынха иазку АААК апроект «Амазара» аҳәаақәа ирҭагӡаны.
АААК ателехәаԥшратә интеллектуалтә проект «Иарбан? Иаба? Ианба?» аҩбатәи ахәмарра амҩаԥгара аҽазыҟанаҵоит. Аԥсни Ҟарачы-Черқьестәылеи рҟынтә акомандақәеи апроект аиҿкааҩцәеи аскиап ала еицәажәеит, еибадырны раԥхьаҟа ирзыԥшу ахәмарра акәамаҵамақәа еибырҳәарц.
Адунеизегьтәи аԥсуа-абаза конгресс аҟәатәи аофис аҟны имҩаԥысит иаарту алекциа «Аԥсуа бызшәа – ажәлар рҭоурых уеилзыркаауа ижәытәӡатәиу хыҵхырҭоуп» ҳәа хьӡыс измаз, уи мҩаԥигеит аҭоурыхҭҵааҩ Џьамбул Инџьгиа.
Аԥсуашәа иазку адокументалтә фильм ҿыц ала иацҵахеит Адунеизегьтәи аԥсуа-абаза конгресси ИАЕ «Алашареи» рыпроект «Амазара», уаанӡа ишаҳҳәахьоу еиԥш, уи аԥсуа-абаза жәлар рдоуҳатә-культуратә ҭынха аиқәырхара хықәкыс иамоуп. Афильм аԥҵаҩцәа еиҭарҳәеит уи аус адулара шымҩаԥысуаз.
Гәдоуҭа араион Лыхны ақыҭан аспорт аҽазыҟаҵара адәы – воркаут аатит араҟа иаԥҵоу АААК аҭыԥантәи аҟәша амчала.
Агәыҳалалратә акциа «Агәы аԥхарра» – заагарҭа маҷу аҭаацәарақәа ацхыраара рыҭара иазкуп, ашәҵатәы, ашьаҵатәы уҳәа рыла.
Аконгресс агәыԥ алахәцәа асоциалтә ҳа Facebook аҿы ишиашоу ицоз аефир ала ахәаԥшцәа рызҵаарақәа рҭак ҟарҵеит алхратә кампаниа аихшьаалақәеи ԥхьаҟа ргәы иҭоу аусқәеи ирызкны.
Аԥсны ахада Аслан Бжьаниа АААК Иреиҳаӡоу ахеилак ахантәаҩы Мусса Егзакь дидикылеит Аҟәа, Егзакь Аԥсны иаҭаара аҳәаақәа ирҭагӡаны.